53 de monede de aur din perioada Imperiului Roman, cea mai mare colecție descoperită vreodată în Europa, găsite de doi scafandri din Spania.
O echipă de scafandri a descoperit o comoară formată din 53 de monede de aur din perioada Imperiului Roman. Monedele sunt în perfectă stare și reprezintă cea mai mare colecție descoperită vreodată în Europa. Oamenii de știință de la Institutul Universitar de Cercetare în Arheologie și Patrimoniu Istoric au analizat monedele și au descoperit că erau de la finalul secolului al IV-lea și începutul secolului al V-lea.
O echipă de scafandri din largul coastei spaniole a descoperit o comoară de 53 de monede de aur din perioada Imperiului Roman, scrie Business Insider.Acestea sunt în stare perfectă și reprezintă cea mai mare colecție descoperită vreodată în Europa.Luis Lens și Cesar Gimeno făceau scufundări în Marea Mediterană, în timp ce erau în vacanță în Xabia, Spania. În timp ce explorau peisajul subacvativ și curățau gunoiul, au dat peste un obiect strălucitor care semăna cu o "monedă de 10 cenți", potrivit ziarului El Pais.După ce au recuperat obiectul, au observat o inscripție cu o față grecească sau romană antică și au presupus că este vorba de bijuterii.Au săpat folosind un cuțit și au descoperit alte monede încastrate într-o crăpătură de stâncă.Aceștia au raportat descoperirea autorităților locale și la fața locului a mers o echipă de scafandri și arheologi. Aceștia au descoperit, în total, 53 de monede de aur, trei cuie și rămășițele a ceea ce părea a fi un cufăr.Oamenii de știință de la Institutul Universitar de Cercetare în Arheologie și Patrimoniu Istoric au analizat monedele și au descoperit că erau de la finalul secolului al IV-lea și începutul secolului al V-lea."Este unul dintre cele mai mari seturi de monede romane de aur descoperite în Spania și în Europa", a declarat Jaime Molina, șeful echipei de arheologi subacvatici de la Universitatea din Alicante, într-un comunicat de presă.